text: कॉलरिज की प्रमुख रचनाएं निम्नलिखित हैं- कॉलरिज ने कल्पना (imagination) और ऊहा या 'ललित कल्पना' (fancy) पर प्रकाश डाला है। उसने कल्पना को सौन्दर्य विधायिनी तथा सर्जनात्मक शक्ति के रूप में स्वीकार किया है। उनके विचार से वह कल्पना शक्ति ही है जो निराकार विचारों और भावों को रूपायित करती है। इतना ही नहीं, कल्पना भाव और विचार के बीच, जो एक दूसरे के विरोधी माने जाते हैं- सामंजस्य और अन्विति स्थापित करती है। वाह्य पदार्थों और आत्मतत्त्व के संबंध स्थापित करने में भी कल्पना शक्ति का हाथ रहता है।